בריל (חברה)

קבוצת בריל תעשיות נעליים בע"מ מורכבת מהחברה הציבורית "בריל תעשיות נעליים", שנסחרת בבורסה לניירות ערך בתל אביב, והחברות הבנות שלה: "סופר ברנדס", "בריל פאשן", ו"כל נעל סנטר". הקבוצה פועלת בתחום האופנה ועוסקת בעיקר בעיצוב אופנה, ייצור, ייבוא, רכש ושיווק קמעונאי של נעליים, ביגוד ואביזרי אופנה אחרים. הקבוצה משווקת את מוצריה באמצעות רשתות חנויות (בעלת המותגים: "גלי", "סולוג" ו"כל נעל סנטר") שהיא מנהלת ומפעילה ישירות או על ידי זכיינים, וכן במכירה ישירה וסיטונאית של נעליים ומוצרי הלבשה לחנויות ולרשתות קמעונאיות. בעבר הייתה ספקית מרכזית של נעלים למשרד הביטחון. בריל הוקמה במקור בשנת 1971 בשם "נעלי בריל בע"מ", על ידי יוסף בריל, כמפעל משפחתי לייצור נעלים ברחוב בן אביגדור בשכונת מונטיפיורי בתל אביב. המפעל היה הראשון בישראל לייצר נעלים עם סוליות יצוקות קלות מפוליאוריתן. מפעל בריל ייצר נעליי צבא עבור צה"ל, ונעלי איכות מודרניות לנשים וגברים. ב-1988 נקלע המפעל לקשיים, לאחר שצבר הפסדים במשך מספר שנים, ומונה לו כונס נכסים זמני. המפעל נמכר לקבוצת משקיעים בראשות היהלומן לואיס בק, שהעבירה את פעילותו לחברה חדשה בשם "בריל תעשיות נעליים בע"מ". ב-1989 רכשה בריל את מפעל נעלי "פאואר" בקריית גת שייצר נעלי ספורט. בתחילת 1993 הונפקה החברה בבורסת תל אביב, בנוסף החלה לשווק מותגי נעלים בינלאומיים בישראל. רוב פעילות החברה עברה לעסוק ביבוא ושיווק נעליים וחלקו של הייצור המקומי ירד לפחות מ-50%. ב-1996 העבירה החברה את מפעל הנעליים ואת המטה שלה למתחם משותף בראשון לציון. בסוף 1999 רכשו את השליטה בבריל האחים עופר ומשה גנזי ואליעזר בוסקילה. זמן קצר אחר כך הודיעו כי בריל תתמזג עם חברת נעלי גלי. חברת נעלי גלי נכנסה להקפאת הליכים בינואר 1998, לאחר שנקלעה לחובות של 88 מיליון שקל. לחברה היו שתי פעילויות עיקריות באותה עת, רשת של 12 חנויות נעלים ומפעל נעלים בנצרת. באפריל 1988 רכשו בוסקילה והאחים גנזי, את רשת השיווק של גלי במסגרת הסדר הנושים של החברה, תמורת 7.3 מיליון שקל. חודש לאחר מכן רכשו מידי מפרק החברה את המפעל בנצרת, תמורת 1.2 מיליון שקל. אליעזר בוסקילה, שעלה לישראל ממרוקו ב-1965, עבד תחילה כיצרן נעליים. ב-1985 הקים מפעל לאספקת עורות לענפי ההנעלה וההלבשה, וכשגלי קרסה, היה המפעל לנושה הגדול ביותר שלה, עקב היותו ספק חומרי הגלם של החברה. חברת "נעלי גלי" הוקמה על ידי משפחת אורון (במקור וקנין). אבי המשפחה שאול היה בעל בית מלאכה לייצור נעלים בהזמנה אישית בקזבלנקה, שזכו להצלחה בקרב קהילת עשירי העיר. ב-1948 עלתה המשפחה לישראל והתגוררה תחילה במחנה העולים בפרדס חנה. לאחר שלושה חודשים עברה המשפחה ליפו וב-1950 רכש האב חנות בשוק הכרמל, שם הקים בית מלאכה לסנדלים, אחר כך רכש חנות גדולה יותר ביפו שם גם ייצר נעלים. ילדי המשפחה השתלבו בעסק, אחד מהם, גבי אורון, רצה להרחיב את העסק ולהתחיל למתג את הנעלים שהם מייצרים ובחר בשם "גלי" על שם בתו. הוא השקיע לראשונה בפרסום ו"נעלי גלי" החלו להיות משווקת בישראל החל מ-1970. בהמשך החלו לייצר תחת המותג גם סנדלים אופנתיות, שב-1975 שווקו לכ-50 חנויות. ב-1976 עבר מפעל "נעלי גלי" למבנה גדול יותר באזור התעשייה של ראשון לציון. לצורך מימון רכישת מכונות ייצור מאיטליה למפעל החדש מכרו גבי ואחיו את דירותיהם. ב-1977 החלו להשתמש בדמות צפרדע כסמליל של "נעלי גלי". ב-1978 לאחר ביקור בתערוכה בניו יורק מחליט אורון להיכנס לתחום של ייצור נעלי ספורט. לצורך כך רכשה החברה מכונת ייצור מגרמניה אך מבנה המפעל היה קטן מדי עבורה והיא רכשה מבנה נוסף בסמוך. החברה החלה בפרסום נרחב ובמתן חסויות ספורט, והפכה תוך שנים ספורות למותג הנעלים המוביל בישראל. ב-1983 העסיק המפעל 300 עובדים בשלושה משמרות. הוא החל גם לייצר בגדי ספורט בעיצוב של מעצב האופנה שוקי לוי. בנוסף החלה החברה לייצא לארצות הברית, פתחה שם גם רשת חנויות, וחתמה על הסכם לייצור נעלי גלי בדרום אפריקה תמורת תמלוגים. בשנות ה-90 של המאה ה-20 נפגע פעילותה של גלי מהורדת המכסים וההגנות על תוצרת הארץ, וכניסה של מותגי נעליים בינלאומיים לישראל. גלי עצמה החלה לייצר באמצעות קבלן משנה בדרום קוריאה. הפעילות העיקרית של החברה הפכה הפעלת רשת החנויות, שמכירות של נעלי גלי היו רק כ-35% מההכנסותיה, ושאר ההכנסות הגיעו ממכירת מוצרי אופנה. לאחר הרכישה ומיזוג הפעילות של גלי לתוך בריל, נסגר מפעל גלי בנצרת אך פעילות הייצור במפעל בראשון לציון נמשכה בכמויות קטנות. ביולי 2001 רכשה בריל תמורת 10 מיליון שקל את רשת חנויות נעלי דפנה (שהייתה בבעלות הקיבוצים דפנה וחולתה), שנקלעה לקשיים, פשטה את הרגל ונכנסה לכינוס נכסים. החברה החליטה לא להשתמש במותג דפנה, לסגור את הרשת ולהשתמש במיקומים הטובים שבין חנויותיה, כדי להפוך אותם לחנויות גלי, והיא הפכה לקבוצת ההנעלה הגדולה בישראל. ב-2002 גדל מספר סניפי הרשת ל-55, ושנה אחר כך ל-65 סניפים. ביולי 2010 רכשה בריל 51% מרשת "כל נעל סנטר". ב-2008 רכשה בריל 50% מהבעלות בחברת "סופר ברנדס" מידי קבוצת סקאל. "סופר ברנדס" היא יבואנית של מותגי האופנה ניין ווסט, קדס, אן קליין ואיזי ספיריט ב-2010 מכרה קבוצת סקאל את מלוא הבעלות בחברה לבריל. ב-2014 רכשה בריל 50% מפעילות יבוא מותגי האופנה של חברת "סקאל ספורט" לקבוצת בריל שעברה לחברה חדשה בשם חברת SBN, כולל רשת החנויות בישראל של המותג טימברלנד ב-2019 חברת SBN רכשה את פעילות רשת חנויות "אמפוריום" שהייתה בבעלות מלאה של קבוצת סקאל. ב-2021 מכרה סקאל את מלוא הבעלות בחברת SBN לבריל. ב-2010 רכשה קבוצת בריל את רשת האופנה "לי קופר", תמורת 24 מיליון שקל. בדצמבר 2020, עינב כהן, מנכ"ל חברת "ישראל בורסה", הוביל קבוצת משקיעים פרטיים בעסקה לרכישת 20% ממניות בריל ממשקיעים מוסדיים. במאי 2021, רכש איש העסקים ג'קי בן-זקן 13% מבריל תמורת 8 מיליון שקל. מניות שהיו בידי מגדל חברה לביטוח. בהמשך ביצע רכישות נוספות והגיע להחזקה של כ-24% ממניותיה של החברה. בספטמבר 2021 נפטר בעל השליטה בחברה אליעזר בוסקילה, והיא עברה לילדיו, יחד עם המנכ"ל יהודה אלבז השותף לגרעין השליטה של החברה. בריל היא בעלת רשת הנעליים גלי המחזיקה 74 סניפים, רשת בגדי הילדים סולוג המפעילה 25 סניפים, וכן מנהלת את מחלקות ההנעלה במשביר לצרכן ב-22 סניפים. כמו כן משווקת לנקודות המכירה את המותגים האש פאפיס, קטרפילר ובריל. שיווק נעליים מיבוא ורכש שיווק נעליים מייצור עצמי שיווק ביגוד ואביזרי אופנה מיבוא ורכש שיווק נעליים מיבוא ב"סופר ברנדס" שיווק ביגוד מיבוא ב"אס.בי.אן הלבשה" שיווק ביגוד ב"בריל פאשן" שיווק נעליים ב"כל נעל סנטר" מאז שנות ה-70 של המאה ה-20 שימשה בריל כספקית נעליים לצה"ל. לצורך כך החברה התמודדה מדי מספר שנים במכרזים של משרד הביטחון. בסוף 2000 זכתה במכרז של משרד הביטחון לייצור נעליים צבאיות חדשות עבור צה"ל בהיקף של 30 מיליון דולר. אולם משרד הביטחון, הודיע לחברה באוקטובר 2002 על ביטול הזמנת הנעליים, בטענה שסדרת הניסוי של ההזמנה נכשלה ולא עומדת בתקן הדרוש. החברה החליטה למרות זאת להמשיך בפיתוח נעל צבאית מודרנית, בהשקעה של כ-15 מיליון שקל, שתעמוד בדרישות של משרד הביטחון, שכללו: עמידות לתנאים קשים של לחום ולקור, גם באחסון, עמידות לשמנים ולדלקים, לשמור על רגלי החיילים מפני שברי הליכה במידת האפשר, ובנוסף לכל אלה גם להיות נוחה. באוגוסט 2003 קיבלה בריל הזמנה ממשרד הביטחון ליצור הנעל החדשה לסדרת ניסוי. הנעל הצבאית החדשה הוגדרה כאחת הטובות בעולם והחל מאפריל 2004 בריל סיפקה את רוב נעלי החיילים המשרתים בחי"ר, תמורת כ-30 מיליון שקל בשנה. אחר כך זכתה במכרז של משרד הביטחון לאספקת נעליים גם לחיילות צה"ל. בשנת 2010 היו מכירות החברה למשרד הביטחון כ-11.4% מסך הכנסות החברה. בשנה קיבלה בריל את ההזמנה המשמעותית האחרונה ממשרד הביטחון. בשנת 2011 החליט משרד הביטחון בהמלצת תאגיד הייעוץ "מקינזי ושות'", להעביר את רכישות הנעליים ליצרנים בארצות הברית החל מ-2013 ולרכוש במסגרת כספי הסיוע האמריקאי, ולא ממפעלי הנעליים בישראל. הסערה הציבורית שהתחוללה ופעילות חברי כנסת, בהם שלי יחימוביץ' ממפלגת העבודה הישראלית, לא גרמה לשינוי ההחלטה והחל מ-2014 נסגר מפעל ייצור הנעליים של החברה. אתר האינטרנט הרשמי של בריל בריל תעשיות נעליים בע"מ, באתר הבורסה לניירות ערך בתל אביב בריל תעשיות נעליים בע"מ, באתר "מאיה" בריל תעשיות נעליים בע"מ, באתר גלובס בריל, באתר Crunchbase (באנגלית) יובל אזולאי, ‏בריל: "מקווים שצה"ל יעדיף אותנו על פני יבוא תוצרת ארה"ב", באתר גלובס, 29 בינואר 2012 בריל: נתונים כספיים באתר מאי"ה. בריל תעשיות נעליים בע"מ - תשקיף הנפקה צבי זרחיה, ועדת הכספים: לא להעביר כסף למשרד הביטחון עד לפתרון במפעל בריל, באתר TheMarker‏, 18 בנובמבר 2013 "נעלי בריל" ייצר נעליים בעלות סוליות פרליוריטאן, על המשמר, 7 בפברואר 1972 נזיפה למשרד הבטחון על ליקויים במיכרז לנעליים, דבר, 12 בנובמבר 1976 האם היית מוותר על ההזדמנות לנעול נעליים התפורות עבורך אישית, מעריב, 6 בספטמבר 1972 כונס נכסים זמני מונה למפעל נעלי בריל, מעריב, 22 בדצמבר 1987 תדי מבקש מוועדים לנעול נעלי "בריל", מעריב, 29 באפריל 1988 מיכל הולצמן, נעלי בריל נחלצה מהכונס ומההפסדים ונמכרה למשקיע, מעריב, 20 ביולי 1988 נווית זומר, צעד בטוח - חברת בריל רכשה את מפעל נעלי פאואר, חדשות, 14 בדצמבר 1989 עד כץ, בקרוב תיפתח בארץ רשת חנויות של קיסוויס, חדשות, 23 באפריל 1993 שי שילו, ‏20 מיליון שקל הפסד לחברה, %95 הפסד למשקיעים, 1 יועץ מיליונר, באתר גלובס, 3 ביולי 1997 איי אונליין, השליטה בחברת בריל נמכרה אתמול מחוץ לבורסה, באתר TheMarker‏, 16 בנובמבר 1999 בריל - הושלמה העברת השליטה, באתר גלובס, 9 בדצמבר 1999 שי שלו, ‏אלוף הסקי גנזי וסוחר העורות בוסקילה יכניסו את גלי לחברה הבורסאית בריל, באתר גלובס, 12 בדצמבר 1999 זהבה דברת, ‏"חבל על מוסד כמו גלי", באתר גלובס, 22 בינואר 1998 זהבה דברת ויצחק דנון, ‏קב' גלי ביקשה הקפאת הליכים; היקף החובות - 88 מיליון שקל, באתר גלובס, 22 בינואר 1998 יצחק דנון, ‏גלי מתכננת לסגור המפעל בנצרת בעוד 3 חודשים ולהפוך לרשת שיווק בלבד, באתר גלובס, 22 בינואר 1998 יצחק דנון וזהבה דברת, ‏חברות י.ח.ל מרקוביץ ובוסקילה ירכשו את רשת השיווק של גלי ב-7.3 מיליון ש', באתר גלובס, 8 באפריל 1998 זהבה דברת, ‏קבוצת בוסקילה י.ח.ל רכשה את מפעל ייצור נעלי גלי, באתר גלובס, 19 במאי 1998 אפרת נוימן, מיצרן נעליים למיני אימפריה, באתר TheMarker‏, 5 בספטמבר 2004 עמירם פליישר, בגלי הולכים על מיליונים, מעריב, 25 בינואר 1983 חיה יוסף, למה צפרדע?, על המשמר, 13 באוקטובר 1977 נחום ברנע, התעוררתי עירום, כותרת ראשית, 6 בנובמבר 1985 מעצב האופנה שוקי לוי נפטר ממחלה קשה, מעריב, 13 בינואר 1989 עדנה ארידור, גלי יצאה מקשיי הנזילות, חדשות, 23 בדצמבר 1985 נווית זומר, נעלי גלי תוצרת דרא"פ, חדשות, 27 באוקטובר 1988 קרן צוריאל-הררי, ‏בלעו את הצפרדע, באתר גלובס, 24 באפריל 2001 נווית זומר, גלי תייצר נעלי ספורט בקוריאה, חדשות, 10 באפריל 1991 עמי גינזבורג, ‏גלי גלובל עשויה לגייס 6 מ' ד' בארה"ב לפי שווי של 18 מ' ד', באתר גלובס, 16 ביוני 1997 איי אונליין, בריל השלימה את רכישת נעלי דפנה, באתר TheMarker‏, 10 ביוני 2001 ורד שרון-ריבלין, ‏גלי פותחת חנויות ענק ממותגות, באתר גלובס, 10 בפברואר 2002 איילה צורף, רשת ההנעלה גלי פותחת 6 חנויות חדשות בהשקעה של מיליון דולר, באתר TheMarker‏, 23 במרץ 2003 עדי דברת, קבוצת בריל בעלת גלי מבטלת עוד מתחרה: רכשה 51% מרשת כל נעל סנטר, באתר TheMarker‏, 18 ביולי 2010 שמרית סלע, בריל תגדיל ל-50% את אחזקותיה במותגים ניין ווסט וקדס, באתר הארץ, 19 ביוני 2008 עדי דברת, סקאל ספורט תמכור מחצית מאחזקותיה בסופר ברנדס תמורת 16 מ' ש', באתר TheMarker‏, 13 במאי 2010 אילנית חיות, ‏בריל רכשה את חלקה של סקאל ברשת ניין ווסט, באתר גלובס, 13 במאי 2010 עדי דברת, סקאל צפויה למכור חלק ממותגיה לקבוצת בריל תמורת 95 מיליון שקל, באתר TheMarker‏, 21 בינואר 2014 ערן אזרן, בריל רוכשת מסקאל 50% מפעילות רשת "טימברלנד" תמורת 35 מיליון ש', באתר TheMarker‏, 30 במרץ 2014 עדי דברת, חברת SBN שבשליטת קבוצת בריל רכשה את פעילות רשת חנויות אמפוריום, באתר TheMarker‏, 24 בפברואר 2019 נווית זומר, בריל רכשה את בעלת המותגים נאוטיקה, טימברלנד ואמפוריום, באתר ynet, 1 באפריל 2021 עדי דברת, קבוצת בריל רכשה את רשת האופנה לי קופר ב-24 מיליון שקל, באתר TheMarker‏, 15 בנובמבר 2010 יוסף חרש, קבוצת משקיעים בראשות עינב כהן נכנסת לבריל: המניה מזנקת ב-33%, באתר TheMarker‏, 24 בדצמבר 2020 יוסף חרש, ג'קי בן זקן רכש 13% מבריל תעשיות ב-8 מיליון שקל – המניה זינקה, באתר TheMarker‏, 10 במאי 2021 שלי אפלברג, לאחר מותו של בעל השליטה: האם ג'קי בן זקן ישתלט על החברה שזינקה ב-505% מתחילת השנה?, באתר TheMarker‏, 29 בספטמבר 2021 בריל - תמכור נעלים למשרד הביטחון בכ-30 מ' ש', באתר גלובס, 29 בנובמבר 2000 אילן מוסנאים, משרד הביטחון ביטל הזמנת נעליים מבריל בהיקף של כ-30 מיליון שקל, באתר TheMarker‏, 24 באוקטובר 2002 גולן פרידנפלד, ‏צה"ל צפוי להזמין מבריל נעליים קלות בהיקף של 20 מיליון ש' במהלך 2005, באתר גלובס, 17 בינואר 2005 TheMarker digital, בריל קיבלה הזמנה ליצור נעליים צבאיות לסדרת ניסוי, באתר TheMarker‏, 20 באוגוסט 2003 הארץ, בריל תספק למשרד הביטחון נעליים צבאיות ב-11 מיליון שקל, באתר TheMarker‏, 22 באוקטובר 2004 TheMarker digital, בריל זכתה במכרז משרד הביטחון לאספקת נעליים לחיילות צה"ל בהיקף של כ-4 מיליון שקל בשנה, באתר TheMarker‏, 14 באוגוסט 2005 טל לוי, בריל: הזכייה במכרז לאספקת נעלי צבא וחג הפסח שחל ברבעון הנוכחי הקפיצו הרווח ב-22% ל-8.2 מיליון שקל, באתר TheMarker‏, 18 באוגוסט 2005 יעל פטר, בריל תספק נעלי צבא למשרד הבטחון בשנתיים הקרובות בתמורה ל-57 מיליון שקל, באתר TheMarker‏, 14 בדצמבר 2010 שי ניב, ‏עדיף כחול-לבן? משרד הביטחון ירכוש את נעלי הצבא מארה"ב, באתר גלובס, 9 באוגוסט 2011 TheMarker Online, ועדת הכספים למשרד הביטחון: לשקול מחדש החוזה עם מפעל בריל, באתר TheMarker‏, 30 בינואר 2012 אורה קורן, חברת בריל הודיעה לבורסה על סגירת המפעל בגלל מצוקה תקציבית, באתר TheMarker‏, 18 ביוני 2014 שירות גלובס, ‏בריל סוגרת את מפעל הנעליים הצבאיות ומפטרת עובדים, באתר גלובס, 18 ביוני 2014